Հայաստանի Հանրապետության սննդամթերքի անվտանգության տեսչական մարմնի 2021 թվականի 3-րդ եռամսյակի կատարողականի գնահատման արդյունքները

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) կատարողականի գնահատումը կատարվել է հիմք ընդունելով Տեսչական մարմինների մասին օրենքի 11-րդ հոդվածի պահանջների և Հայաստանի Հանրապետության կառավարության 2015 թվականի հունիսի 25-ի Տեսչական մարմինների գործունեության կատարողականի գնահատման սկզբունքները, չափորոշիչները և կարգը հաստատելու մասին N 693-Ն որոշման հիման վրա կազմված կատարողականի գնահատման մեթոդոլոգիան։

Տեսչական մարմնի կատարողականի գնահատման չափորոշիչներն են՝

1. նպատակի չափորոշիչներ
2. գործընթացի չափորոշիչներ
3. արդյունքի չափորոշիչներ։
4. **ՆՊԱՏԱԿԻ ՉԱՓՈՐՈՇԻՉՆԵՐ**
   1. **Տեսչական մարմնի գործունեության հիմնական նպատակին հասնելու մակարդակը** գնահատելու համար յուրաքանչյուր ոլորտի համար վերլուծվել է հաշվետու ժամանակահատվածում Տեսչական մարմնի կողմից իրականացված ստուգումների արդյունքում հայտնաբերված խախտումների ընդհանուր կշիռը:

Տեսչական մարմնի գործունեության հիմնական նպատակին հասնելու մակարդակի գնահատումը կատարվում է հաշվետու ժամանակահատվածում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերությամբ։

2021 թվականի 3-րդ եռամսյակում Տեսչական մարմնի գործունեության հիմնական նպատակին հասնելու մակարդակը 0,133 է: Նույն ցուցանիշն, ըստ ոլորտների, հետևյալն է՝

1. սննդամթերքի անվտանգության ոլորտ - 0,14
2. անասնաբուժության ոլորտ – 0,033
3. բուսասանիտարիայի ոլորտ – 0,012

**1.2 Ոլորտի առավել ռիսկային բնագավառներում փոփոխությունների առկայությունը** գնահատելու համար վերլուծվել է հաշվետու ժամանակահատվածում տեսչական մարմնի կողմից ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների ընդհանուր կշիռը:

Ոլորտի առավել ռիսկային բնագավառներում փոփոխությունների առկայությունը գնահատվում է հաշվետու ժամանակահատվածում ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերությամբ։

2021 թվականի 3-րդ եռամսյակում ոլորտի առավել ռիսկային բնագավառներում փոփոխությունների առկայությունը 0,111 է: Նույն ցուցանիշն ըստ ոլորտների հետևյալն է՝

1. սննդամթերքի անվտանգության ոլորտ – 0,012

2. անասնաբուժության ոլորտ –0,033

3. բուսասանիտարիայի ոլորտ – 012

**1.3 Ռիսկերի պլանավորման, վերլուծության և գնահատման համար հատկացված ֆինանսական միջոցները և մարդկային ռեսուրսները**

2021 թվականի 3-րդ եռամսյակում ռիսկերի պլանավորման, վերլուծության և գնահատման համար ֆինանսական միջոցներ չեն հատկացվել, իսկ մարդկային ռեսուրսները կազմել է 7 աշխատակից։

**1.4 Խորհրդատվության, մեթոդական աջակցության և կանխարգելման միջոցների համար հատկացված ֆինանսական միջոցները և մարդկային ռեսուրսները**

2021 թվականի 3-րդ եռամսյակում Տեսչական մարմնի կողմից իրականացված խորհրդատվության, մեթոդական աջակցության և կանխարգելման միջոցների համար ֆինանսական միջոցներ չեն հատկացվել: Խորհրդատվությանը մասնակցել են կառուցվածքային և տարածքային ստորաբաժանումների շուրջ 160 աշխատակից:

**1.5 Հայաստանի Հանրապետության կառավարությանը կամ համապատասխան ոլորտների քաղաքականություն մշակող պետական մարմիններին ներկայացված առաջարկների քանակը**

2021 թվականի 3-րդ եռամսյակում Տեսչական մարմինը Հայաստանի Հանրապետության կառավարությանը կամ համապատասխան ոլորտների քաղաքականություն մշակող պետական մարմիններին ներկայացրել է 9 առաջարկ՝

1. սննդամթերքի անվտանգության ոլորտ – 4
2. անասնաբուժության ոլորտ – 3
3. բուսասանիտարիայի ոլորտ – 2
4. **ԳՈՐԾԸՆԹԱՑԻ ՉԱՓՈՐՈՇԻՉՆԵՐ**

Գործընթացի չափորոշիչները վերաբերում են Տեսչական մարմնի գործառույթների իրականացման ընթացքին:

**2.1) Ըստ անհրաժեշտության իրականացված ստուգումների միջին տևողությունը** գնահատելու համար վերլուծվել է հաշվետու ժամանակահատվածում տարեկան ծրագրով չնախատեսված, սակայն Տեսչական մարմնի կողմից իրականացված ստուգումների միջին տևողությունը։

2021 թվականի 3-րդ եռամսյակում Տեսչական մարմնի կողմից ըստ անհրաժեշտության իրականացրած ստուգումների միջին տևողությունը 6,6 օր է: Նույն ցուցանիշն ըստ ոլորտների հետևյալն է՝

1. սննդամթերքի անվտանգության ոլորտ – 4 օր
2. անասնաբուժության ոլորտ – 15 օր
3. բուսասանիտարիայի ոլորտ – 0

**2.2) Բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ** չափորոշչի գնահատման համար վերլուծվել է բարձր ռիսկային տնտեսավարող սուբյեկտներում և ստուգման օբյեկտներում հաշվետու ժամանակահատվածում կատարված ստուգումների քանակի և տեսչական մարմնի ստուգումների տարեկան ծրագրում նույն ժամանակահատվածում ընդգրկված և իրականացված ստուգումների քանակի հարաբերությունը։

2021 թվականի 3-րդ եռամսյակում բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը ստուգումների ընդհանուր քանակի համեմատությամբ 1,15 է: Նույն ցուցանիշն ըստ ոլորտների հետևյալն է՝

1. սննդամթերքի անվտանգության ոլորտ – 1,13
2. անասնաբուժության ոլորտ – 1,48
3. բուսասանիտարիայի ոլորտ - 1

**2.3) Ստուգումների տարեկան ծրագրում ընդգրկված ստուգումների միջին տևողությունը** հաշվարկվել է ստուգումների տարեկան ծրագրով նախատեսված ստուգումների ընդհանուր տևողության և դրանց քանակի հարաբերությամբ։

2021 թվականի 3-րդ եռամսյակում ստուգումների տարեկան ծրագրով նախատեսված ստուգումների միջին տևողությունը 11,9 օր: Նույն ցուցանիշն ըստ ոլորտների հետևյալն է՝

1. սննդամթերքի անվտանգության ոլորտ – 12,7օր
2. անասնաբուժության ոլորտ – 6,4 օր
3. բուսասանիտարիայի ոլորտ – 10,8

**2.4) Ըստ անհրաժեշտության իրականացված ստուգումների ընդհանուր քանակի (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ) հարաբերակցությունը ըստ անհրաժեշտության իրականացված ստուգումների ընդհանուր քանակին[[1]](#footnote-1)։**

2021 թվականի 3-րդ եռամսյակում Տեսչական մարմնի կողմից ըստ անհրաժեշտության իրականացված ստուգումների ընդհանուր քանակը (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ) 0,286 է։

1. սննդամթերքի անվտանգության ոլորտ – 0,344
2. անասնաբուժության ոլորտ – 0,1
3. բուսասանիտարիայի ոլորտ - 0

**2.5) Ստուգման ենթարկված օբյեկտների բավարարվածության աստիճանը** Տ**եսչական մարմնի աշխատանքների անաչառությունից, ընթացակարգերի թափանցիկությունից, տեղեկատվության որակից և** Տ**եսչական մարմնի ծառայողների արհեստավարժությունից**

Չափորոշչի գնահատումը կատարվել է հիմք ընդունելով չափորոշչում նշված հարցերի վերաբերյալ ստացված դիմում-բողոքները։

2021 թվականի 3-րդ եռամսյակում նշված հարցերի վերաբերյալ Տեսչական մարմնի դեմ դիմում-բողոքներ չեն բերվել~~:~~

**3. ԱՐԴՅՈՒՆՔԻ ՉԱՓՈՐՈՇԻՉՆԵՐ**

Արդյունքի չափորոշիչները վերաբերում են Տեսչական մարմնի կոնկրետ լիազորության իրականացման անմիջական արդյունքին:

**3.1) Ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերությունը**

2021 թվականի 3-րդ եռամսյակում ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերությունը 1,795 է։ Նույն ցուցանիշն ըստ ոլորտների հետևյալն է՝

1. սննդամթերքի անվտանգության ոլորտ – 4,04
2. անասնաբուժության ոլորտ – 0,425
3. բուսասանիտարիայի ոլորտ - 0

**3.2) Տեսչական մարմնի վերահսկման բարձր ռիսկային բնագավառներում իրավիճակի փոփոխությունը**

Համաձայն կատարողականի գնահատման մեթոդոլոգիայի՝ այս կետի համար հաշվետու ժամանակահատված է համարվում չորս եռամսյակը։

**3.3 Առանձին ստուգման հատկացված ֆինանսական միջոցները և մարդկային ռեսուրսները** հաշվարկվում են հաշվետու ժամանակահատվածում ստուգման համար հատկացված ֆինանսական միջոցների և մարդկային ռեսուրսների միջին ցուցանիշով:

2021 թվականի 3-րդ եռամսյակում ստուգման համար հատկացված մարդկային ռեսուրսների միջին ցուցանիշը 2,3 է: Նույն ցուցանիշն ըստ ոլորտների հետևյալն է՝

1. սննդամթերքի անվտանգության ոլորտ – 2,6
2. անասնաբուժության ոլորտ – 2,0
3. բուսասանիտարիայի ոլորտ – 2,321

Առանձին ստուգման հատկացված Ֆինանսական միջոցները 51000 ՀՀ դրամ է: Նույն ցուցանիշն ըստ ոլորտների հետևյալն է՝

1. սննդամթերքի անվտանգության ոլորտ – 51000 ՀՀ դրամ
2. անասնաբուժության ոլորտ – 0
3. բուսասանիտարիայի ոլորտ – 0

**3.4) Տեսչական մարմնի,** Տ**եսչական մարմնի աշխատակիցների դեմ բերված դիմում-բողոքների քանակը և դրանց արդյունքները։**

**Տեսչական մարմնի և դրա պաշտոնատար անձանց գործողությունների կամ անգործության, այդ թվում՝ պատասխանատվության միջոց կիրառելու վերաբերյալ վարչական ակտի դեմ բերված բողոքների քանակը, բովանդակությունը և դրանց վերաբերյալ ընդունված որոշումները, տեղեկատվություն դատարանների կողմից վարույթ ընդունված գործերի մասին**

2021 թվականի 3-րդ եռամսյակում Տեսչական մարմնի և դրա ծառայողների գործողությունների կամ անգործության, այդ թվում` պատասխանատվության միջոց կիրառելու վերաբերյալ վարչական ակտի դեմ բերվել է 3 (երեք) բողոք:

Երեք բողոքներն էլ Տեսչական մարմնի ղեկավարի 2021 թվականի հուլիսի 09-ի «Վարչական տուգանք նշանակելու մասին» թիվ 432-Ա, Տեսչական մարմնի ղեկավարի 2021 թվականի օգոստոսի 20-ի «Վարչական տուգանք նշանակելու մասին» թիվ 497-Ա, Տեսչական մարմնի ղեկավարի 2021 թվականի օգոստոսի 20-ի «Վարչական տուգանք նշանակելու մասին» թիվ 494-Ա Տեսչական մարմնի ղեկավարի որոշումներն անվավեր ճանաչելու վերաբերյալ են, որոնց օրենքով սահմանված հիմքերը և Վարչական ակտն առոչինչ լինելու հիմքերը բացակայել են և բողոքները մերժվել են:

Անհատ ձեռնարկատեր Ալբերտ Ռոդինայի Դադունցի կողմից 2021 թվականի սեպտեմբերի 2-ին Տեսչական մարմին ներկայացված բողոքը Տեսչական մարմնի ղեկավարի՝ 2021 թվականի օգոստոսի 20-ի Վարչական տուգանք նշանակելու մասին թիվ 497-Ա որոշումն անվավեր ճանաչելու պահանջի մասին բավարարվել է մասնակիորեն և փոխվել նշանակված տույժի միջոցը՝ նշանակելով տուգանք սահմանված նվազագույն աշխատավարձի հարյուրհիսունապատիկի չափով՝ 150.000 (հարյուր հիսուն հազար) ՀՀ դրամ։

Անհատ ձեռնարկատեր Սեյրան Գրիշայի Բեգլարյանի կողմից 2021 թվականի սեպտեմբերի 2-ին Տեսչական մարմին ներկայացված բողոքը Տեսչական մարմնի ղեկավարի՝ 2021 թվականի օգոստոսի 20-ի Վարչական տուգանք նշանակելու մասին թիվ 494-Ա որոշումն անվավեր ճանաչելու պահանջի մասին բավարարվել է մասնակիորեն և փոխել նշանակված տույժի միջոցը՝ նշանակելով տուգանք սահմանված նվազագույն աշխատավարձի երկուհարյուրապատիկի չափով՝ 200.000 (երկու հարյուր հազար) ՀՀ դրամ։

Երեք որոշումնեն էլ կայացվել են Վարչարարության հիմունքների և վարչական վարույթի մասին» օրենքի ևՎարչական իրավախախտումների վերաբերյալ օրենսգրքի պահանջներին համապատասխան:

1. Այն ստուգումները, որոնց դեպքում կիրառված ստուգաթերթերի կիրառված կետերի «ոչ» պատասխանների թիվը 80 և ավելի տոկոս է։ [↑](#footnote-ref-1)